Diari Oficial de la Generalitat Valenciana


Sumari del DOGV 3941, del 16-02-2001 (2001/1173)

RESOLUCIÓ de 18 de gener de 2001, del director general d'Obres Públiques, per la qual s'aprova definitivament el projecte bàsic 11-V-1383 (2) autovia de Llíria-Casinos.
------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1173


Data del document
:   18-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Llíria
    * Casinos
    * construcció de carreteres
    * xarxa de carreteres
    * pla d'urbanisme

RESOLUCIÓ de 18 de gener de 2001, del director general d'Obres Públiques, per la qual s'aprova definitivament el projecte bàsic 11-V-1383 (2) autovia de Llíria-Casinos. [2001/X1173]
  
Per Resolució de data 13 de gener de 2000, del director general d'Obres Públiques, es va aprovar provisionalment el projecte bàsic 11-V-1383(2) autovia de Llíria-Casinos.
  
En el Boletín Oficial del Estado número 34, de data 9 de febrer de 2000, i en el Diari Oficial de la Generalitat Valenciana número 3.684, de data 9 de febrer de 2000, es van publicar els anuncis en virtut dels quals s'obria el tràmit d'informació pública a l'efecte del qual disposa la legislació vigent.
  
Havent dictat amb data 15 de novembre de 2000 la directora general de Planificació i Gestió del Medi la declaració d'impacte ambiental del projecte de referència.
  
En virtut de les atribucions assignades pel Decret 85/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOGV número 3.551), a la vista de l'informe emés per la Divisió de Carreteres, amb l'efecte assenyalat en l'article 22 de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, i del Reial Decret legislatiu 2/2000, de 16 de juny, de Contractes de les Administracions Públiques, així com per delegació de l'Orde del conseller d'Obres Públiques, Urbanisme i Transports, de 8 d'abril de 1998 (DOGV núm. 3.229), resolc:
  
Primer
  
Aprovar definitivament el projecte bàsic 11-V-1383(2) autovia de Llíria-Casinos.
  
Segon
  
Vist el que disposa l'article 20 i següents de la Llei 6/1991, de 27 de març, de Carreteres de la Comunitat Valenciana, raons d'interès públic aconsellen la publicació d'aquesta resolució d'acord amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant del director general d'Obres Públiques, en el termini d'un mes comptador des de l'endemà de la seua publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
No obstant això que s'ha disposat en el paràgraf anterior, la present resolució podrà ser impugnada directament davant del Jutjat Contenciós Administratiu de València, mitjançant la interposició del corresponent recurs contenciós administratiu, en el termini de dos mesos comptador des de l'endemà de la publicació d'aquesta o, si és procedent, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administratiu.
  
Tot això sense perjuí que s'hi puga exercir, si és procedent, qualsevol altre recurs que s'estime procedent.